CELEX: 52008SC0139
Language: mt
Date: 2008-02-07
Title: Abbozz deċiżjoni tal-kumitat konġunt taż-ŻEE li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEE - Abbozz tal-pożizzjoni komuni tal-Komunità

Avviż Legali Importanti

|

52008SC0139

Abbozz deċiżjoni tal-kumitat konġunt taż-ŻEE li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEE - Abbozz tal-pożizzjoni komuni tal-Komunità  /* SEK/2008/0139 finali */  

	[pic] | KUMMISSJONI TAL-KOMUNITAJIET EWROPEJ |Brussel 7.2.2008SEG(2008) 139 finaliAbbozzDEĊIŻJONI TAL-KUMITAT KONĠUNT TAŻ-ŻEEli temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEE- Abbozz tal-pożizzjoni komuni tal-Komunità - (preżentat mill-Kummissjoni)MEMORANDUM TA’ SPJEGAZZJONI1. Il-Kumitat Konġunt taż-ŻEE għandu l-inkarigu li jara li s-Suq Intern ikun omoġenju kif ukoll li jkun hemm ċertezza legali għall-operaturi billi jinkorpora l-leġiżlazzjoni Komunitarja rilevanti kollha fil-Ftehim taż-ŻEE.2. Il-Kumitat Konġunt taż-ŻEE għaldaqstant għandu jemenda l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEE billi jadotta l-abbozz tad-deċiżjoni mehmuża dwar ir-Regolament (KE) Nru 1907/2006 tal-Parlament Ewropew u tal-Kunsill tat-18 ta’ Diċembru 2006 dwar ir-Reġistrazzjoni, il-Valutazzjoni, l-Awtorizzazzjoni u r-Restrizzjoni ta' Sustanzi Kimiċi (REACH), li jistabbilixxi Aġenzija Ewropea għas-Sustanzi Kimiċi, kif ukoll numru ta’ atti Komunitarji relatati.3. L-abbozz ta’ deċiżjoni tal-Kumitat Konġunt taż-ŻEE jipprovdi l-qafas għall-parteċipazzjoni ta’ l-Istati ŻEE EFTA fl-Aġenzija Ewropea għas-Sustanzi Kimiċi, b’mod partikolari d-dispożizzjonijiet tal-kontribuzzjoni finanzjarja ta’ l-Istati ŻEE EFTA, kif ukoll il-modalitajiet għall-parteċipazzjoni tagħhom, jiġifieri parteċipazzjoni sħiħa ħlief għad-dritt tal-vot.4. L-Artikolu 1(3) tar-Regolament tal-Kunsill (KE) Nru 2894/94 dwar l-arranġamenti għall-implimentazzjoni tal-Ftehim taż-ŻEE jipprevedi li l-Kunsill jistabbilixxi l-pożizzjoni tal-Komunità għal Deċiżjonijiet tal-Kumitat Konġunt ta' dan it-tip.5. L-abbozz tad-Deċiżjoni tal-Kumitat Konġunt ŻEE hu ppreżentat għall-approvazzjoni tal-Kunsill, u wara dan, il-Kummissjoni tressaq il-pożizzjoni tal-Komunità fil-Kumitat Konġunt taż-ŻEE fl-aktar okkażjoni kmieni possibbli.AbbozzDEĊIŻJONI TAL-KUMITAT KONĠUNT TAŻ-ŻEE Nru […]ta’ [...]li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEEIL-KUMITAT KONĠUNT ŻEE,Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ ‘'il-Ftehim’, u b'mod partikolari l-Artikolu 98 tiegħu,Billi:(1) L-Anness II tal-Ftehim kien emendat b'Deċiżjoni tal-Kumitat Konġunt taż-ŻEE Nru ... ta'….[1](2) Ir-Regolament (KE) Nru 1907/2006 tal-Parlament Ewropew u tal-Kunsill tat-18 ta' Diċembru 2006 dwar ir-Reġistrazzjoni, il-Valutazzjoni, l-Awtorizzazzjoni u r-Restrizzjoni ta' Sustanzi Kimiċi (REACH), li jistabbilixxi Aġenzija Ewropea għas-Sustanzi Kimiċi, li jemenda d-Direttiva 1999/45/KE u li jħassar ir-Regolament (KEE) Nru 793/93 tal-Kunsill u r-Regolament (KE) Nru 1488/94 tal-Kummissjoni kif ukoll id-Direttiva 76/769/KEE tal-Kunsill u d-Direttivi 91/155/KEE, 93/67/KEE, 93/105/KE u 2000/21/KE[2] tal-Kummissjoni kif ikkoreġut mill-ĠU L 136, 29.5.2007, p. 3, għandu jiddaħħal fil-Ftehim.(3) Id-Direttiva 2006/121/KE tal-Parlament Ewropew u tal-Kunsill tat- 18 ta' Diċembru 2006 li temenda d-Direttiva tal-Kunsill 67/548/KEE dwar l-approssimazzjoni tal-liġijiet, tar-regolamenti u tad-dispożizzjonijiet amministrattivi dwar il-klassifikazzjoni, l-imballaġġ u l-ittikkettar ta' sustanzi perikolużi sabiex tadattaha għar-Regolament (KE) Nru 1907/2006 dwar ir-reġistrazzjoni, il-valutazzjoni, l-awtorizzazzjoni u r-restrizzjoni ta' sustanzi kimiċi (REACH) u li tistabbilixxi Aġenzija Ewropea għas-Sustanzi Kimiċi[3], kif ikkoreġuta mill-ĠU L 136, 29.5.2007, p. 281, għandha tiddaħħal fil-Ftehim,IDDEĊIEDA KIF ĠEJ:Artikolu 1Il-Kapitolu XV ta' l-Anness II tal-Ftehim għandu jiġi emendat kif speċifikat fl-Anness ta' din id-Deċiżjoni.Artikolu 2It-testi tar-Regolament (KE) Nru 1907/2006, kif ikkoreġuti bil-ĠU L 136, tal-29.5.2007, p. 3, u d-Direttiva 2006/121/KE, kif ikkoreġuta bil-ĠU L 136, tad-29.5.2007, p. 281, fil-lingwa Iżlandiża u dik Norveġiża, li għandhom jiġu ppubblikati fis-Suppliment taż-ŻEE mal- Ġurnal Uffiċjali ta' l-Unjoni Ewropea , għandhom ikunu awtentiċi.Artikolu 3Din id-Deċiżjoni għandha tidħol fis-seħħ fi ..., jew, jekk ikun suċċessiv għal din id-data, fil-jum wara dak li fih issir l-aħħar notifika lill-Kumitat Konġunt taż-ŻEE skond l-Artikolu 103(1) tal-Ftehim*.Artikolu 4Din id-Deċiżjoni għandha tiġi ppubblikata fis-Sezzjoni ŻEE u fis-Suppliment ŻEE tal- Ġurnal Uffiċjali ta' l-Unjoni Ewropea .Magħmul fi Brussel, [...].Għall-Kumitat Konġunt ŻEEIl-President […]Is-Segretarji tal-Kumitat Konġunt taż-ŻEE […]ANNESS tad-Deċiżjoni tal-Kumitat Konġunt taż-ŻEE Nru […]Il-Kapitolu XV ta' l-Anness II tal-Ftehim għandu jiġi emendat kif ġej:1. Dan li ġej għandu jiddaħħal wara l-punt 12zb (id-Deċiżjoni tal-Kummissjoni 2007/639/KE ):‘12zc. 32006 R 1907 : Ir-Regolament (KE) Nru 1907/2006 tal-Parlament Ewropew u tal-Kunsill tat-18 ta' Diċembru 2006 dwar ir-Reġistrazzjoni, il-Valutazzjoni, l-Awtorizzazzjoni u r-Restrizzjoni ta' Sustanzi Kimiċi (REACH), li jistabbilixxi Aġenzija Ewropea għas-Sustanzi Kimiċi, li jemenda d-Direttiva 1999/45/KE u li jħassar ir-Regolament (KEE) Nru 793/93 tal-Kunsill u r-Regolament (KE) Nru 1488/94 tal-Kummissjoni kif ukoll id-Direttiva 76/769/KEE tal-Kunsill u d-Direttivi 91/155/KEE, 93/67/KEE, 93/105/KE u 2000/21/KE tal-Kummissjoni kif ikkoreġut mill-ĠU L 136, 29.5.2007, p. 3,Id-Dispożizzjonijiet tar-Regolament għandhom, għall-finijiet ta' dan il-Ftehim, jinqraw bl-adattazzjonijiet li ġejjin:(a) L-Istati ta’ l-EFTA għandhom jipparteċipaw fix-xogħol ta’ l-Aġenzija Ewropea għas-Sustanzi Kimiċi, minn hawn 'il quddiem imsejħa ‘l-Aġenzija’, kif stabbilita mill-Parlament Ewropew u mir-Regolament tal-Kunsill (KE) Nru 1907/2006.(b) Sakemm mhux stabbilit xort'oħra aktar 'l isfel, u minkejja d-dispożizzjonijiet tal-Protokoll Nru 1 għall-Ftehim, il-kliem "Stat Membru/Stati Membri" fir-Regolament għandu, b'żieda mat-tifsira tagħhom fir-Regolament, jinftiehem li jinkludi l-Istati Membri fl-EFTA.(c) Fir-rigward ta’ l-Istati ta’ l-EFTA, skond kif ikun il-każ, l-Aġenzija għandha tassisti lill-Awtorità ta’ Sorveljanza ta’ l-EFTA jew lill-Kumitat fit-twettiq tal-kompiti tagħhom.(d) Għall-prodotti koperti bid-Direttiva tal-Kunsill 91/414/KEE, l-Istati ta’ l-EFTA għandhom ikunu ħielsa li jillimitaw l-aċċess għas-suq tagħhom skond il-ħtiġiet tal-leġislazzjoni eżistenti tagħhom fid-data tad-dħul fis-seħħ ta' dan il-Ftehim. Il-regoli ġodda tal-KE għandhom ikunu ttrattati skond il-proċeduri stabbiliti fl-Artikoli 97 sa 104 tal-Ftehim.(e) Jekk iqum xi diżgwid bejn il-partijiet kontraenti fuq l-amministrazzjoni ta' dawn id-dispożizzjonijiet, il-Parti VII tal-Ftehim għandha tapplika mutatis mutandis .(f) Fl-Artikolu 3 paragrafu 10, dan li ġej għandu jiġi miżjud fit-tmiem: “jew fit-territorju ta’ l-Istati ta’ l-EFTA”.(g) L-Artikolu 64(8) għandu jiġi sostitwit b'dan li ġej:“Meta l-Kummissjoni tieħu deċiżjonijiet ta’ awtorità, l-Istati ta’ l-EFTA fl-istess ħin u sa 30 jum mid-Deċiżjoni tal-Kummissjoni, ser tieħu d-deċiżjonijiet korrispondenti. Il-Kumitat Konġunt taż-ŻEE għandu jiġi infurmat u għandu jippubblika b'mod perjodiku il-listi ta' dawn id-deċiżjonijiet fis-Suppliment taż-ŻEE fil-Ġurnal Ufficjali.(h) Il-paragrafu li ġej għandu jiġi miżjud fl-Artikolu 79:“3. L-Istati Membri ta’ l-EFTA għandhom jipparteċipaw b'mod sħiħ fil-Bord Amministrattiv u fi ħdanu għandu jkollhom l-istess drittijiet u obbligi bħall-Istati Membri tal-KE ħlief għad-dritt għall-vot. Ir-regoli interni ta' proċedura tal-Kumitat għandhom jippermettu l-parteċipazzjoni sħiħa ta' l-Istati ta' l-EFTA.(i) Il-paragrafu li ġej għandu jiġi miżjud fl-Artikolu 85:“10. L-Istati ta’ l-EFTA għandhom jipparteċipaw bis-sħiħ fil-Kumitat ta’ l-Istati Membri, fil-Kumitat tal-Valutazzjoni tar-Riskju u fil-Kumitat għall-Analiżi Soċjo-ekonomika, u għanu ikollhom l-istess drittijiet u obbligi bħall-Istati tal-KE, ħlief id-dritt għall-vot. Ir-regoli interni ta' proċedura tal-Kumitat għandhom jippermettu l-parteċipazzjoni sħiħa ta' l-Istati ta' l-EFTA.(j) Il-paragrafu li ġej għandu jiġi miżjud fl-Artikolu 86:“5. L-Istati ta’ l-EFTA għandhom jipparteċipaw fil-Forum għall-Iskambji ta’ l-Informazzjoni dwar ir-Rinforz. Ir-regoli interni ta' proċedura tal-Kumitat għandhom jiġu jippermettu l-parteċipazzjoni sħiħa ta' l-Istati ta' l-EFTA.’(k) Il-paragrafu li ġej għandu jiġi miżjud fl-Artikolu 89:“Iċ-ċittadini ta’ l-Istati ta’ l-EFTA ser ikunu eleġibbli bħala membri, jew bħala sostituti, fil-Bord ta’ l-Appell.”(l) Il-paragrafu li ġej għandu jiġi miżjud fl-Artikolu 96:“12. L-Istati ta’ l-EFTA għandhom jipparteċipaw fil-finanzjament ta’ l-Aġenzija, sa mid-data tad-dħul fis-seħħ ta’ din id-Deċiżjoni. Għal dan il-għan, il-proċeduri stabbiliti fl-Artikolu 82(1)(a) u fil-Protokoll 32 tal-Ftehim għandhom japplikaw mutatis mutandis. ”(m) Dan li ġej għandu jiġi miżjud ma' l-Artikolu 102:L-Istati ta’ l-EFTA għandhom jagħtu lill-Aġenzija privileġġi u immunitajiet ekwivalenti għal dawk li jinsabu fil-Protokoll dwar il-Privileġġi u l-Immunitajiet tal-Komunitajiet Ewropej.”(n) Il-paragrafu li ġej għandu jiżdied ma' l-Artikolu 103:“Permezz ta’ deroga mill-Artikolu 12(2)(a) tal-Kondizzjonijiet għall-impjieg ta’ persunal ieħor tal-Komunitajiet Ewropej, ċittadini ta’ l-Istati ta’ l-EFTA li jgawdu d-drittijiet kollha tagħhom bħala ċittadini jistgħu jiddaħħlu jaħdmu b’kuntratt mid-Direttur Eżekuttiv ta’ l-Aġenzija.”(o) Il-paragrafu li ġej għandu jiġi miżjud fl-Artikolu 118:“5. Ir-Regolament (KE) Nru 1049/2001 tal-Parlament Ewropew u tal-Kunsill tat-30 ta' Mejju 2001 rigward l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni, għall-fini ta' applikazzjoni tar-Regolament (KE) Nru 1907/2006, għandu japplika wkoll għal kull dokument ta' l-Aġenzija rigward l-Istati Membri tal-EFTA."(p) Il-paragrafu li ġej għandu jiġi miżjud fl-Artikolu 124:“Il-Liechtenstein mhux ser ikun obbligat li jkollu servizz nazzjonali ta' assistenza teknika. Minflok, il-Liechtenstein ser jippubblika ħolqa mas-servizz ta' assistenza teknika ta’ l-Istitut Federali Ġermaniż għas-Sikurezza u s-Saħħa fil- homepage ta' l-awtorità kompetenti tal-Liechtenstein għas-sustanzi kimiċi, l-Uffiċju għall-Protezzjoni ta’ l-Ambjent.”’2. L-inċiż li ġej għandu jiżdied mal-punt 1 (id-Direttiva tal-Kunsill 67/548/KEE):‘- 32006 L 0121 : Id-Direttiva 2006/121/KE tal-Parlament Ewropew u l-Kunsill tat-18 ta' Diċembru 2004 (ĠU L 396, 30.12.2004, p. 850), kif korretta bil-ĠU L 136, 29.5.2004, p. 281.'3. L-inċiż li ġej għandu jiżdied mal-punt 12r (id-Direttiva 1999/45/KE tal-Parlament Ewropew u tal-Kunsill):‘- 32006 R 1907 : Ir-Regolament (KE) Nru 1907/2006 tal-Parlament Ewropew u l-Kunsill tat-18 ta' Diċembru 2006 (ĠU L 396, 30.12.2006, p. 1), kif rettifikat mill-ĠU L 136, 29.5.2007, p. 3.'4. It-test ta' punt 10 (id-Direttiva tal-Kummissjoni 91/155/KEE:) għandu jitħassar. It-test tas-16-il inċiż (id-Direttiva tal-Kummissjoni 93/105/KEE) u tat-22 inċiż (id-Direttiva tal-Kummissjoni 2002/21/KEE) tal-Punt 1 (id-Direttiva tal-Kunsill 67/584/KEE u l-punti 12e (ir-Regolament tal-Kummissjoni (KEE) Nru 793/93) u 12f (ir-Regolament tal-Kummissjoni (KEE) Nru 1488/94) għandu jitneħħa b’effett mill-1 ta’ Ġuju 2008. Il-punt 12d (id-Direttiva tal-Kunsill 93/67/KEE:) għandu jitħassar b'effett mill-1 ta' Awissu 2008. Il-punt 4 (id-Direttiva tal-Kunsill 76/769/KEE) għandu jiġi mħassar b'effett mill-1 ta' Ġunju 2009.[1] ĠU L …[2] ĠU L 396, 30.12.2006, p. 1.[3] ĠU L 396, 30.12.2006, p. 850.* [L-ebda obbligi kostituzzjonali m’huma indikati.] [Obbligi kostituzzjonali huma indikati.]